Endamê Heyetê Rayberdişî yê Têgêrayîşê Şorişgêrî yê Yewbîyayeyî yê Şaran (HBDH) Ferzad Canî çalakîyê peyênî yê HBDHyî û têkoşinê neweyî ANFyî reyde ercnayî.
Ferzad Canî ard ziwan ke dewleta tirke her hetî ra mîyanê kaosî de ya û Vakur, Rojawan û Başûrê Kurdîstanî de şer vila kerdo. Canî îfade kerd ke pê hêrişan dewleta tirke wazena ke destkewteyanê şarê kurdî çin bikera. Canî eşkera kerd ke dewirê AKPyî de qirkerdişê vera cinîyan zêdîyayî.
Ferzad Canî vat: ''Têkoşînê vera faşîzmî qîm nêkeno. Seba ke nê hêrişê faşîstî biqedê ganî pêro beşê komelî û hêzî pîya têkoşîn bikerê. Rewşêka winasêne de zemînê têkoşînê meşrûyî werte ra wedarîya şîdeto şorşgêrî bîyo meşrû. Naye ra ber çare çin a. Coka çalakîyî hende girîng ê. HBDHyî rojanê peyênan de pê çalakîyanê xo rojdem de ca girewt. Ganî metropolan de çalakîyê binetîce zêdêr bêrê kerdene.
Ma do hêzanê xo goreyê şert û mercanê xoseran ê rewşa newîye ca bikerê. Ma çalakîyanê xo biresnê astêka berzêre û metodêkê winasênî bafernê ke zor bidê rejîmî.''
Ferzad Canî peynîya qiseykerdişê xo de venga şaranê bindestan, karker û kedkaran, cinî û ciwanan da ke dormeyê têgêrayîşê  şorişgêrî yê yewbîyayeyî de kom bibê û têkoşîn bikerê.''
